Številka: 014-137/2013/46
Ljubljana, 2.9.2014

GENERALNI SEKRETARIAT VLADE REPUBLIKE SLOVENIJE

Gp.gs@gov.si

ZADEVA: Finančno poročilo, Poročilo o delu in Poročilo o doseženih ciljih in rezultatih Zavoda za gozdove Slovenije za leto 2013, Finančni načrt, program dela in Kadrovski načrt Zavoda za gozdove za leto 2014 in pokrivanje presežka odhodkov nad prihodki Zavoda za gozdove Slovenije v letu 2013 - predlog za obravnavo
1. Predlog sklepov vlade:
Na podlagi 69. člena Zakona o gozdovih (Uradni list RS, št. 30/93, 67/02, 110/07, 13/98-Odl.US, 56/99-ZON, 110/02-ZGO-1, 106/10, 63/13, 101/13-ZDavNepr in 17/14), prvega odstavka 23. člena Zakona o divjadi in lovstvu (Uradni list RS, št. 16/04, 17/08 in 46/14-ZON-C), 49. člena Zakona o zavodih (Uradni list RS, št. 12/91, 17/91-ZDUE, 55/92 – ZVDK, 13/93, 66/93, 8/96, 31/00 – ZP-L, 36/00 – ZPDZC, 127/06-ZJZP) ter 29. in 31. člena Sklepa o organizaciji in začetku dela Zavoda za gozdove Slovenije (Uradni list RS, št. 72/93, 3/94, 43/94, 15/98, 72/02, 112/06, 97/12 in 20/13) je Vlada Republike Slovenije na ____seji dne ____ sprejela sklepe:

Vlada Republike Slovenije je dala soglasje k Programu dela in Kadrovskemu načrtu Zavoda za gozdove Slovenije za leto 2014, ki ju je sprejel Svet Zavoda na 9. redni seji 20. 6. 2014 in k Finančnemu načrtu Zavoda za gozdove Slovenije za leto 2014, ki ga je sprejel Svet Zavoda na 11. korespondenčni seji, ki je potekala od 28. 8. 2014 od 14:45 do 29. 8.2014

do 10:00.

Vlada Republike Slovenije se je seznanila s Finančnim poročilom, Poročilom o delu in Poročilom o doseženih ciljih in rezultatih Zavoda za gozdove Slovenije za leto 2013, ki jih je sprejel Svet Zavoda na 9. redni seji 20. 6. 2014.

Presežek odhodkov nad prihodki na dejavnosti javne službe v skupni višini 322.510 EUR, ki ga v Finančnem poročilu za leto 2013 izkazuje Zavod za gozdove Slovenije, od tega 257.312 EUR na javni gozdarski službi in 65.198 EUR na projektih, ki se izvajajo kot javna gozdarska služba, se pokrije tako, da sredstva v višini 322.510 EUR s prerazporeditvami v letu 2014 zagotovi Ministrstvo za kmetijstvo in okolje.

Presežek odhodkov nad prihodki na tržni dejavnosti, ki ga v Finančnem poročilu za leto 2013 izkazuje Zavod za gozdove Slovenije v višini 283.515 EUR, se pokrije iz v letu 2014 prejetih nakazil za neposredna plačila in nadomestil za izplačane škode od divjadi v višini 160.052 EUR, s tržne dejavnosti Zavoda za gozdove Slovenije v letu 2014 v višini 83.463 EUR in s prerazporeditvami, ki jih v letu 2014 zagotovi Ministrstvo za kmetijstvo in okolje v višini 40.000 EUR.

Vlada nalaga Ministrstvu za kmetijstvo in okolje, da pripravi predlog sprememb in dopolnitev 30. in 31. člena Sklepa o organizaciji in začetku dela Zavoda za gozdove Slovenije (Uradni list RS, št. 72/93, 3/94, 43/94, 15/98, 72/02, 112/06, 97/12 in 20/13), in sicer na način, da za obveznosti zavoda iz naslova tržne dejavnosti odgovarja Zavod za gozdove Slovenije izključno s sredstvi iz tržne dejavnosti in da se s presežki prihodkov nad odhodki iz naslova tržne dejavnosti prvenstveno pokriva stroške izvajanja javne službe.

Sklep prejmejo:

Ministrstvo za kmetijstvo in okolje, Dunajska cesta 22, 1000 Ljubljana;

Služba Vlade Republike Slovenije za zakonodajo, Mestni trg 4, 1000 Ljubljana;

Zavod za gozdove Slovenije, Večna pot 2, 1000 Ljubljana

2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:
/
3.a Osebe, odgovorne za strokovno pripravo in usklajenost gradiva:
Jošt Jakša, generalni direktor Direktorata za gozdarstvo, lovstvo in ribištvo

mag. Janez Zafran, vodja Sektorja za gozdarstvo

mag. Alenka Korenjak, podsekretarka
3.b Zunanji strokovnjaki, ki so sodelovali pri pripravi dela ali celotnega gradiva:
/
4. Predstavniki vlade, ki bodo sodelovali pri delu državnega zbora:
/
5. Kratek povzetek gradiva:

Program dela Zavoda za gozdove Slovenije za 2014 temelji na zakonsko določenih nalogah. Vsebinsko je pripravljen po področjih: gozdnogospodarsko načrtovanje, gojenje in varstvo gozdov, gozdna tehnika in gozdne prometnice, gozdne živali in lovstvo, svetovanje in razvoj podeželja, odnosi z javnostmi, gozdarski nadzor in javne naloge s področja zavarovanih živalskih vrst. Delo zavoda v letu 2014 bo primarno usmerjeno k odpravi posledic žledoloma, ki je gozdove prizadel med 30. januarjem in 10. februarjem 2014. Za odpravo posledic žleda je Vlada RS zavodu zagotovila 3.097.600 EUR iz proračunske rezerve. Finančni načrt Zavoda za gozdove Slovenije za leto 2014 je usklajen z razpoložljivimi proračunskimi sredstvi. Program dela in Finančni načrt Zavoda za gozdove Slovenije za leto 2014 sta sestavljena ločeno za dejavnost javne gozdarske službe, dejavnost, ki se izvaja v loviščih s posebnim namenom in drugo tržno dejavnost.

Na področju gozdnogospodarskega načrtovanja je v letu 2014 osrednja naloga izdelava gozdnogospodarskih načrtov gospodarskih enot. Zaradi velike prizadetosti gozdov v žledolomu bo treba za dva načrta ponovno pridobiti in obdelati podatke, zato se bo njun sprejem iz leta 2014 zamaknil v leto 2015. Za šest načrtov pa bo, prav tako zaradi posledic žledoloma, predlagan sprememba. Nadalje bo Zavod v letu 2014 nadgrajeval grafični pregledovalnik za funkcije gozdov in izboljšal evidence poseka. Na področju presoje posegov v gozd in gozdni prostor se ocenjuje okvirno 3.000 presoj. Za gozdnogospodarske načrte gozdnogospodarskih enot bodo podrobno pripravljeni cilji in ukrepi za varstvo in ohranitev ugodnega stanja vrst in habitatov za območja NATURE 2000 v gozdu.

Na področju gojenja gozdov zavod načrtuje obnovo gozdno gojitvenih načrtov, ki jih je treba obnoviti z namenom odprave posledic žledoloma v skupni površini 400.000 ha. Poleg tega bo obnovljenih še 26.000 ha gozdno gojitvenih načrtov, na katere žledolom ne vpliva. Zaradi žledoloma bo izrazito povečana tudi izbira drevja za posek, ki je ocenjena na 3.200.000 m3. Poleg tega zavod načrtuje tudi 3.400.000 m3 redne izbire drevja za posek.

Na področju varstva gozdov bo osrednja pozornost posvečena pravočasni izvedbi sanitarnega poseka, s čemer bo preprečena prekomerna namnožitev škodljivih organizmov. V gozdovih, ki jih je prizadel žledolom bo povečan nadzor sestojev in po potrebi izvedba preprečevalnih in zatiralnih ukrepov. Zavod bo tudi izvajal poročevalsko, prognostično – diagnostično službo, pripravil načrt sanacije gozdov, poškodovanih v žledolomu, po potrebi pa tudi zaradi drugih abiotskih in biotskih dejavnikov, izdeloval načrte požarnega varstva in nudil strokovno pomoč pri gašenju požarov. Poleg tega bo Zavod sodeloval v posebnih nadzorih nad škodljivimi organizmi v skladu s predpisi, ki urejajo zdravstveno varstvo rastlin in zagotavljal varstvo gozdov pred rastlinojedo parkljasto divjadjo.

Na področju gozdne tehnike bo v letu 2014 več nadzorov sečišč. Zaradi žledoloma je predvidena gradnja 100 km gozdnih cest in 1.300 km gozdnih vlak, na območjih, ki jih žledolom ni drastično prizadel pa se načrtuje gradnja 20 km gozdnih cest in 450 km gozdnih vlak. Izvedenih bo 160 tečajev za varno delo v gozdu.

Na področju gozdnih živali in lovstva bo Zavod izdelal 15 letnih lovsko upravljavskih načrtov za vsa lovsko upravljavska območja. Sodeloval bo pri oblikovanju primernega življenjskega okolja za divjad ter pri presojah posegov v prostor, ki pomembno vplivajo na življenjsko okolje prosto živečih živali. Zavod bo vključen v postopke ocenjevanja škode od divjadi na nelovnih površinah in v komisije za oceno škod od divjadi.

Na področju odnosov z javnostmi bodo aktivnosti potekale v skladu z razpoložljivimi sredstvi. Zavod bo izvajal prireditve za mladino in drugo javnost, objavljal relevantne prispevke in podatke v medijih in na svoji spletni strani, vzdrževal učne in turistične poti ipd.

Zavod bo izvajal tudi gozdarski nadzor, za katerega je na podlagi 77a. člena Zakona o gozdovih pooblaščenih 27 javnih uslužbenec zavoda.

Med javnimi nalogami s področja varstva narave bo Zavod izvajal dela, povezana z zavarovanimi živalskimi vrstami (priprava strokovnih predlogov in mnenj za odvzem velikih zveri, delovanje intervencijske skupine, ocenjevanje škod po zavarovanih živalskih vrstah, monitoring velikih zveri).

Ključni poudarki dela lovišč s posebnim namenim se nanašajo na izvajanje nalog, povezanih z upravljanjem z divjadjo in z nekaterimi zavarovanimi živalskimi vrstami in njihovim življenjskim okoljem, izvajanje javnih nalog s področja divjadi in lovstva, izvajanje lova in lovnega turizma, preprečevanje škod v kmetijskem in gozdnem prostoru, promocijo, sodelovanje pri znanstveno-raziskovalnem delu in izobraževanje javnosti.

Kadrovski načrt Zavoda za leto 2014 glede na sprejet Kadrovski načrt za leto 2013 zmanjšuje za osem javnih uslužbencev.

Finančni načrt Zavoda za gozdove Slovenije za leto 2014 temelji na Programu dela.

Skupen obseg prihodkov, ki jih ZGS načrtuje za leto 2014 je 25.453.357 EUR, od tega je za pokritje izgube iz leta 2013 predvidenih 606.025 EUR. Prihodki tekočega leta se načrtujejo višini 24.847.332 EUR, in se v primerjavi z realizacijo leta 2013 povečujejo za 3.461.252 EUR, v primerjavi z realizacijo 2012 pa povečanje za 1.975.125 EUR. V strukturi predstavljajo prihodki javne službe 90%, prihodki tržnih dejavnosti pa 10%. 86% vseh prihodkov so prihodki iz proračuna.

Skupaj načrtovani prihodki za izvajanje javne službe za leto 2014 znašajo 22.587.835 EUR, od tega je 322.510 EUR predvidenih za pokritje izgube nastale v letu 2013, za izvajanje tekočih načrtovanih nalog pa 22.265.325 EUR. V strukturi predstavljajo prihodki iz proračuna za izvajanje javne gozdarske službe in javne službe s področja zavarovanih živalskih vrst 82%. 2% predstavljajo prihodki iz EU za izvajanje projektov, 14% prihodki iz proračuna namenjeni izvedbi nalog na odpravi posledic žleda in 2% prihodki namenjeni izvedbi javnih del.

Tržna dejavnost, ki se izvajajo v ZGS se deli na gozdarsko tržno dejavnost, ki jo izvajajo zaposleni na centralni in območnih enotah in na dejavnost lova in lovskih storitev, ki jo izvajajo zaposleni v LPN. Načrtovani prihodki za leto 2014 znašajo 2.865.522 EUR, od tega je 283.515 EUR predvidenih za pokritje izgube v LPN v letu 2013.

Skupni načrtovani odhodki ZGS znašajo 24.847.332 EUR in so v primerjavi z realiziranimi v letu 2013 višji za 13%, v primerjavi z letom 2012 pa so višji za 9%.

Največji del tekočih odhodkov (81%) je namenjen stroškom dela, to je plačam, prispevkom delodajalca ter drugim osebnim prejemkom zaposlenim. Izdatki za materialne stroške, ki pomenijo plačila dobaviteljem za dobavljene materiale in opravljene storitve in nadomestila (službeni prevozi) zaposlenim varstveno opremo ter drobni inventar, predstavljajo v strukturi odhodkov v skupnem 19 %. Odstotek teh je bistveno višji kot v preteklih obdobjih in je posledica dodatnih sredstev, ki so v letu 2014 iz proračunske rezerve zagotovljena za odpravo posledic žleda v gozdovih.

Za investicijske transfere je v proračunu za leto 2014 na postavki javna gozdarska služba zagotovljenih 259.300 EUR. V skladu z Načrtom pridobivanja in razpolaganja s stvarnim premoženjem države za leto 2014 in 2015 se pričakuje, da se bodo na namenski postavki 896100 zbrale kupnine od prodanega premoženja v višini najmanj 40.000 EUR.

Razpoložljiva sredstva bodo prioritetno namenjena popravljalnim ukrepom, ki jih je Računsko sodišče naložilo MKO in se nanašajo na prenovo informacijskega sistema na ZGS.

Z izvedbo popravljalnih ukrepov, naloženih s strani Računskega sodišča, bo doseženo:

Poenotenje podatkovnih baz na nivoju JGS

Odprava pomanjkljivosti, ugotovljenih pri reviziji

Omogočeno izvajanje medopravilnosti, skladno s slovensko zakonodajo in usmeritvami EU (izvajanja zakonskih določil).

Program dela, Finančni in Kadrovski načrt Zavoda za gozdove Slovenije so skladni z izhodišči za pripravo finančnega načrta, ki jih je zavodu posredovalo Ministrstvo za kmetijstvo in okolje v skladu z drugim odstavkom 49. člena Zakona o izvrševanju proračunov Republike Slovenije za leti 2014 in 2015 (Uradni list RS, št. 101/13, 9/14-ZRTVS-1A, 25/14-ZSDH-1 in 38/14).

Zavod za gozdove Slovenije v Poročilu o delu za leto 2013 poroča o nalogah, ki so bile opravljene brez večjih odstopanj.

Izdelanih je bilo 25 gozdnogospodarskih načrtov gozdnogospodarskih enot, meritve na stalnih vzorčnih ploskvah pa so bile izvedene v načrtovanem obsegu. Izdelava gozdnogojitvenih načrtov je bila 96% glede na načrtovano, izbira drevja za posek pa 106% glede na načrtovano. V letu 2013 je bilo glede na leto 2012 več sanitarnega poseka (indeks je 145%). Najpomembnejši razlog za to je bil osmerozobi smrekov lubadar. Zavod je sodeloval v posebnih nadzorih nad škodljivimi organizmi, zlasti na kostanjevo šiškarico, fitoftorno sušico vej, azijskim in kitajskim kozličkom, borovo ogorčico in drugimi. Zavod je izvedel potrebne ukrepe požarnega varstva gozdov in ukrepe varstva pred rastlinojedo parkljasto divjadjo. Pripravil je tudi 17 delavnic za lastnike gozdov s področja gojenja in varstva gozdov.

Nadzor sečišč je bil opravljen v obsegu 87% od načrtovanega, gradnja vlak v obsegu 83%, vzdrževanje gozdnih cest pa v celoti.

Izdelanih je bilo vseh 15 načrtovanih lovsko upravljavski načrtov. Tudi dela na vzdrževanju življenjskega okolja prosto živečih živali, sodelovanje z lovskimi družinami in druga dela na področju gozdnih živali in lovstva so bila izvedena brez večjih odstopanj od programa.

Aktivnosti, povezane s svetovanjem lastnikov gozdov in odnosov z javnostmi so program celo presegle.

Javne naloge s področja zavarovanih živalskih vrst so bile realizirane v 111%.

Lovišča s posebnim namenom so odstrel realizirala v skladu z načrti z dopustnimi odstopanji. V letu 2013 beležijo tudi odvzem devetih medvedov in nobenega volka in risa. Izvedeni so bilo tudi skoraj vsi načrtovani ukrepi za izboljšanje prehranskih in bivalnih razmer za divjad.

Iz Finančnega poročila Zavoda za gozdove Slovenije za leto 2013 izhaja, da je Zavod v letu 2013 ustvaril presežek odhodkov nad prihodki v skupni višini 606.025 EUR. Skupni presežek na tržni dejavnosti znaša 283.515 EUR. Na tržni dejavnosti, ki jo izvajajo lovišča s posebnim namenom ZGS v letu 2013 izkazuje presežek odhodkov nad prihodki v višini 311.074 EUR, na tržnem delu gozdarske dejavnosti izkazuje 27.559 EUR presežka prihodkov nad odhodki. Na dejavnosti javne službe izkazuje 322.510 EUR presežka odhodkov nad prihodki, od tega 65.198 EUR na projektih, ki jih ZGS izvaja v okviru javne gozdarske službe in drugih virih javne službe in 257.312 EUR na nalogah javne gozdarske službe.

V skladu z 49. členom Zakona o zavodih in 31. členom Sklepa o organizaciji in začetku dela Zavoda za gozdove Slovenije o presežku odloča ustanovitelj.

Presežek odhodkov nad prihodki na dejavnosti javne službe v skupni višini 322.510 EUR, ki ga v Finančnem poročilu za leto 2013 izkazuje Zavod za gozdove Slovenije, od tega 257.312 EUR na javni gozdarski službi in 65.198 EUR na projektih, ki se izvajajo kot javna gozdarska služba, se pokrije tako, da sredstva v višini 322.510 EUR s prerazporeditvami v letu 2014 zagotovi Ministrstvo za kmetijstvo in okolje.

Presežek odhodkov nad prihodki na tržni dejavnosti, ki ga v Finančnem poročilu za leto 2013 izkazuje Zavod za gozdove Slovenije v višini 283.515 EUR, se pokrije iz v letu 2014 prejetih nakazil za neposredna plačila in nadomestil za izplačane škode od divjadi v višini 160.052 EUR, s tržne dejavnosti Zavoda za gozdove Slovenije v letu 2014 v višini 83.463 EUR in s prerazporeditvami, ki jih v letu 2014 zagotovi Ministrstvo za kmetijstvo in okolje v višini 40.000 EUR.

6. Presoja posledic za:
a)	javnofinančna sredstva nad 40.000 EUR v tekočem in naslednjih treh letih	DA/NE
b)	usklajenost slovenskega pravnega reda s pravnim redom Evropske unije	DA/NE
c)	administrativne posledice	DA/NE
č)	gospodarstvo, zlasti mala in srednja podjetja ter konkurenčnost podjetij	DA/NE
d)	okolje, vključno s prostorskimi in varstvenimi vidiki	DA/NE
e)	socialno področje	DA/NE
f)	dokumente razvojnega načrtovanja:

nacionalne dokumente razvojnega načrtovanja

razvojne politike na ravni programov po strukturi razvojne klasifikacije programskega proračuna

razvojne dokumente Evropske unije in mednarodnih organizacij	DA/NE
7.a Predstavitev ocene finančnih posledic nad 40.000 EUR:

Za naloge javne gozdarske službe, ki jo v letu 2014 izvaja Zavod za gozdove Slovenije, je v proračunu zagotovljenih 18.082.094 EUR. Za naloge javne službe s področja zavarovanih živalskih vrst je zagotovljenih 188.970 UEUR, za naloge odprave posledic žleda v gozdovih pa je iz proračunske rezerve zagotovljenih 3.097.600 EUR. Vse navedene naloge zavod opravlja na podlagi predpisov in z Ministrstvom za kmetijstvo in okolje sklepa pogodbe o financiranju teh nalog. Za investicijske transfere zavoda je v proračunu zagotovljenih 259.300 EUR. Ta sredstva so v letu 2014 namenjena prenovi informacijskega sistema, kot izhaja iz popravljalnih ukrepov Računskega sodišča.

Zavod za gozdove Slovenije (v nadaljevanju ZGS) je Ministrstvu za kmetijstvo in okolje 26. 6. 2014 poslal Finančno poročilo za leto 2013, iz katerega izhaja, da ZGS v letu 2013 izkazuje presežek odhodkov nad prihodki v skupni višini 606.025 EUR. Skupni presežek na tržni dejavnosti znaša 283.515 EUR. Na tržni dejavnosti, ki jo izvajajo lovišča s posebnim namenom ZGS v letu 2013 izkazuje presežek odhodkov nad prihodki v višini 311.074 EUR, na tržnem delu gozdarske dejavnosti izkazuje 27.559 EUR presežka prihodkov nad odhodki. Na dejavnosti javne službe izkazuje 322.510 EUR presežka odhodkov nad prihodki, od tega 65.198 EUR na projektih in drugih virih javne službe in 257.312 EUR na nalogah javne gozdarske službe.

Najpomembnejši razlogi za presežek odhodkov nad prihodki v loviščih s posebnim namenom so:

Neizplačana neposredna plačila za ukrepe kmetijske politike za leto 2013 (ZGS je nakazila prejel v marcu 2014) v višini 81.467 EUR, neizplačana nadomestila za izplačane odškodnine za škode po divjadi v višini 78.585 EUR. Izjemno dolga in snežena zima je na eni strani povzročila velike izgube divjadi, po drugi strani pa zapoznel ruk jelenov, kar je vplivalo na odstrel, ki predstavlja enega pomembnejših virov prihodkov lovišč. Zato je bilo za 54.000 EUR manj prodane divjačine, kot se je načrtovalo in prodano za 38.000 EUR manj trofejnega odstrela. Zmanjšanje prihodkov lovišč zaradi nižje cene mesa uplenjene divjadi znaša 77.500 EUR. Za 25.000 EUR so nižji od načrtovanih tudi prihodki zaradi odpovedi rezervacij lovskim gostom za odstrel rjavega medveda, kar je posledica pozno sprejetega Pravilnika o odvzemu rjavega medveda.

Presežek odhodkov nad prihodki na javni gozdarski služi se izkazuje predvsem zaradi spodaj navedenih okoliščin v letu 2013:

Finančni načrt ZGS za leto 2013 se je sprejemal v času, ko je Ministrstvo za kmetijstvo in okolje (v nadaljevanju MKO) pripravljajo predlog sprememb in dopolnitev Zakona o gozdovih. Na podlagi teh sprememb bi ZGS lastnikom gozdov lahko zaračunaval materialne stroške, povezane z izdajo odločb. Predlog sprememb in dopolnitev zakona ni bil sprejet. Prihodek, ki ga je ZGS iz tega naslova načrtoval in ga ni realiziral znaša 1.200.000 EUR.

V letu 2013 je Višje delovno in socialno sodišče razsodilo, da je treba javnim uslužbencem izplačati regres za leto 2012 do polne višine, skupaj z zamudnimi obrestmi. Za ZGS je to pomenilo strošek v višini 304.900 EUR, ki ob pripravi Finančnega načrta ni bil načrtovan.

Nadalje je jeseni 2013 stopil v veljavo Zakon o spremembah in dopolnitvah Zakona o gozdovih, ki je uvedel prevoznice, ki morajo spremljati tovore gozdnih lesnih sortimentov in jih izdaja ZGS. Materialni stroški izdaje prevoznic v letu 2013, ki prav tako niso bili upoštevani pri pripravi Finančnega načrta, znašajo 86.000 EUR.

Nižji od načrtovanih so bili tudi prihodki javne službe na trgu, predvsem zaradi pogodb za storitve, ki so bile sklenjene v bistveno nižjem obsegu. Izpad prihodkov ZGS v letu 2013 iz tega naslova znaša 900.000 EUR. V kolikor bi bili prihodki v tem delu tržne dejavnosti doseženi, bi se z njimi lahko kril del izgube na javni službi.

Iz zgoraj navedenih razlogov tudi ni bila zagotovljena slovenska udeležba na dvanajstih mednarodnih projektih, v katerih v okviru javne gozdarske službe sodeluje ZGS, v skupni višini 65.198 EUR.

Ministrstvo za kmetijstvo in okolje je oktobra 2013 za javno gozdarsko službo zagotovilo 1.403.700 EUR dodatnih sredstev. Na podlagi tega je bil 23. 10. 2013 sprejet tudi rebalans Finančnega načrta ZGS za leto 2103.

ZGS je v letu 2013 ni uspel pokriti vseh stroškov dela in vseh materialnih stroškov, zato je po predhodnem soglasju Ministrstva za finance najel premostitveni kredit v višini 300.000 EUR.

49. člen Zakona o zavodih določa, da je ustanovitelj odgovoren za obveznosti zavoda, če ni z zakonom ali aktom o ustanovitvi drugače določeno. 31. člen Sklep o organizaciji in začetku dela ZGS pa določa, da o načinu in višini pokrivanja primanjkljaja, ki ga ni moč pokriti iz drugih razpoložljivih sredstev ZGS, odloča ustanovitelj.

Presežek odhodkov nad prihodki na dejavnosti javne službe v skupni višini 322.510 EUR, ki ga v Finančnem poročilu za leto 2013 izkazuje Zavod za gozdove Slovenije, od tega 257.312 EUR na javni gozdarski službi in 65.198 EUR na projektih, ki se izvajajo kot javna gozdarska služba, se pokrije tako, da sredstva v višini 322.510 EUR s prerazporeditvami v letu 2014 zagotovi Ministrstvo za kmetijstvo in okolje.

Presežek odhodkov nad prihodki na tržni dejavnosti, ki ga v Finančnem poročilu za leto 2013 izkazuje Zavod za gozdove Slovenije v višini 283.515 EUR, se pokrije iz v letu 2014 prejetih nakazil za neposredna plačila in nadomestil za izplačane škode od divjadi v višini 160.052 EUR, s tržne dejavnosti Zavoda za gozdove Slovenije v letu 2014 v višini 83.463 EUR in s prerazporeditvami, ki jih v letu 2014 zagotovi Ministrstvo za kmetijstvo in okolje v višini 40.000 EUR.

21. člena Zakona o divjadi in lovstvu (Uradni list RS, št. 16/04, 120/06 - Odl.US, 17/08 in 46/14 - ZON-C; v nadaljevanju: ZDLov) je določeno, da upravljavci lovišč posebnim namenom opravljajo pod pogoji javne službe naslednje naloge s področja trajnostnega gospodarjenja z divjadjo:

1.	izvajanje načrtovanih ukrepov za varstvo divjadi in življenjskega okolja ter ukrepov za ohranjanje in izboljševanje življenjskih razmer za divjad;

2.	izvajanje načrtovanega odvzema divjadi v skladu z načrti upravljanja z divjadjo ter izvajanje odstrela bolne ali poškodovane divjadi;

3.	sodelovanje pri izvajanju ukrepov preventivnega zdravstvenega varstva divjadi in dostavljanje poginule divjadi v veterinarski pregled;

4.	vodenje predpisanih evidenc o uplenjeni in najdeni poginuli divjadi;

5.	zbiranje podatkov o divjadi in njenih odnosih z življenjskim okoljem po določeni metodologiji monitoringa;

6.	izvajanje načrtovanih ukrepov za preprečevanje škode od divjadi in na divjadi;

7.	ocenjevanje škod od divjadi in na divjadi;

8.	zagotavljanje povračila škod od divjadi lastnikom ali uporabnikom zemljišč;

9.	skrb za usposabljanje lovcev;

10.	komuniciranje z lastniki zemljišč in javnostjo;

11.	izvajanje nadzornih nalog, ki jih opravlja lovsko čuvajska služba;

12.	sodelovanje pri znanstveno-raziskovalnem delu v zvezi z divjadjo in lovstvom;

13.	izvajanje praktičnega dela lovskega izpita, kadar je to potrebno;

14.	izvajanje ukrepov za izboljšanje življenjskih razmer vseh vrst ptic in sesalcev v skladu s predpisi s področja ohranjanja narave;

15.	poseganje v populacije prosto živečih vrst ptic in sesalcev v skladu s predpisi s področja varstva zavarovanih vrst in na način lova, ki ga določa ta zakon;

16.	podajanje predlogov in sodelovanje pri izpopolnjevanju novih metod monitoringa in oblikovanju načinov sonaravnega upravljanja z divjadjo;

17.	zagotavljanje praktičnega usposabljanja s področja upravljanja populacij divjadi in lovstva;

18.	ponovno naseljevanje iztrebljenih ter dodajanje redkih in ogroženih avtohtonih vrst divjadi ter vzpostavljanje primernega življenjskega okolja zanje;

19.	sodelovanje pri podajanju predlogov raziskovalnih nalog in znanstveno-raziskovalnem delu v zvezi z divjadjo in lovstvom;

20.	sodelovanje pri izdelavi strokovnih podlag za oblikovanje zavarovanih območij;

21.	druge naloge s področja varstva narave, ki jih določi Vlada v skladu z zakonom.

V skladu z 22. členom ZDLov upravljavci v loviščih s posebnim namenom izvajajo naloge iz 3. (sodelovanje pri izvajanju ukrepov preventivnega zdravstvenega varstva divjadi in dostavljanje poginule divjadi v veterinarski pregled) in 11. (izvajanje nadzornih nalog, ki jih opravlja lovsko čuvajska služba) točke prvega odstavka 21. člena kot javno pooblastilo.

V prvem odstavku 23. člena ZDLov je določeno, da se naloge iz 21. člena financirajo glede na njihov obseg, zahtevnost in intenzivnost, in sicer naloge, ki jih opravljajo upravljavci v loviščih s posebnim namenom, iz proračuna Republike Slovenije, iz dohodka od divjadi ter iz dohodka od poslovanja lovišča s posebnim namenom.

V drugem odstavku 23. člena ZDLov pa je določeno, da minister na predlog Zavoda predpiše merila za finančno ovrednotenje nalog iz 21. člena. Na podlagi navedenega je bil leta 2005 sprejet Pravilnik o merilih za finančno ovrednotenje določenih nalog lovskih organizacij (Uradni list RS, št. 73/05), v katerem so določena le merila za finančno ovrednotenje biomeliorativnih in biotehniških del in izplačanih škod od divjadi, ki so osnova za izračun koncesijske dajatve.

V dosedanji praski so se naloge lovišč s posebnim namenom v celoti financirale iz tržne dejavnosti Zavoda za gozdove Slovenije. Glede na zgoraj navedeno pa se lahko naloge s področja trajnostnega gospodarjenja z divjadjo, ki jih opravljajo upravljavci lovišč s posebnim namenom, financirajo tudi iz proračuna Republike Slovenije, zato je Ministrstvo za kmetijstvo in okolje s prerazporeditvami proračunskih sredstev v letu 2014 zagotovilo 40.000 EUR za pokrivanje dela presežka odhodkov nad prihodki, ki izvira iz izvajanja nalog na podlagi ZDLov v letu 2013.

I. Ocena finančnih posledic, ki niso načrtovane v sprejetem proračunu
Tekoče leto (t)	t + 1	t + 2	t + 3
Predvideno povečanje (+) ali zmanjšanje (–) prihodkov državnega proračuna	/	/	/	/
Predvideno povečanje (+) ali zmanjšanje (–) prihodkov občinskih proračunov	/	/	/	/
Predvideno povečanje (+) ali zmanjšanje (–) odhodkov državnega proračuna	/	/	/	/
Predvideno povečanje (+) ali zmanjšanje (–) odhodkov občinskih proračunov	/	/	/	/
Predvideno povečanje (+) ali zmanjšanje (–) obveznosti za druga javnofinančna sredstva	/	/	/	/
II. Finančne posledice za državni proračun
II.a Pravice porabe za izvedbo predlaganih rešitev so zagotovljene:
Ime proračunskega uporabnika	Šifra in naziv ukrepa, projekta	Šifra in naziv proračunske postavke	Znesek za tekoče leto (t)	Znesek za t + 1
Ministrstvo za kmetijstvo in okolje	2511-11-0025 Intervencije in drugi varstveni ukrepi	302810 Natura 2000	188.970,00	/
Ministrstvo za kmetijstvo in okolje	2330-13-0005 Vlaganja v gozdove	184110 javna gozdarska služba	14.640.917,10	/
Ministrstvo za kmetijstvo in okolje	2311-11-0027

Odškodnine za škodo, povzročeno od divjadi	184110 javna gozdarska služba	173.723,52	/
Ministrstvo za kmetijstvo in okolje	2311-11-0028

Popularizacija gozdov in gozdarstva	184110 javna gozdarska služba	842.344,15	/
Ministrstvo za kmetijstvo in okolje	2311-11-0030

Vzdrževanje gozdnih cest	184110 javna gozdarska služba	2.527.034,45	/
Ministrstvo za kmetijstvo in okolje	2311-0033 Nakup varovalnih gozdov in GPN	184110 javna gozdarska služba	86.861,26	/
Ministrstvo za kmetijstvo in okolje	2311-11-0034 Odškodnine zaradi razglasitve GPN	184110 javna gozdarska služba	173.723,52	/
Ministrstvo za kmetijstvo in okolje	2330-10-0003 JGS Program investicij	184110 javna gozdarska služba	259.300,00	/
Ministrstvo za kmetijstvo in okolje	2330-14-0023 dodatne naloge ZGS pri odpravi posledic žleda	471 odprava posledic poplav, visokega snega in žleda v letu 2014	2.097.600,00	/
Ministrstvo za kmetijstvo in okolje	2330-14-0022

kadrovske okrepitve izvajalcev odprave posledic žleda	471 odprava posledic poplav, visokega snega in žleda v letu 2014	1.000.000,00	/
II.b Manjkajoče pravice porabe bodo zagotovljene s prerazporeditvijo:
Ime proračunskega uporabnika	Šifra in naziv ukrepa, projekta	Šifra in naziv proračunske postavke	Znesek za tekoče leto (t)	Znesek za t + 1
SKUPAJ	/	/
II.c Načrtovana nadomestitev zmanjšanih prihodkov in povečanih odhodkov proračuna:
Novi prihodki	Znesek za tekoče leto (t)	Znesek za t + 1
/	/	/
/	/	/
/	/	/
SKUPAJ	/	/

OBRAZLOŽITEV:

Ocena finančnih posledic, ki niso načrtovane v sprejetem proračunu

V zvezi s predlaganim vladnim gradivom se navedejo predvidene spremembe (povečanje, zmanjšanje):

prihodkov državnega proračuna in občinskih proračunov,

odhodkov državnega proračuna, ki niso načrtovani na ukrepih oziroma projektih sprejetih proračunov,

obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

Finančne posledice za državni proračun

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:

II.a Pravice porabe za izvedbo predlaganih rešitev so zagotovljene:

Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:

proračunski uporabnik, ki bo financiral novi projekt oziroma ukrep,

projekt oziroma ukrep, s katerim se bodo dosegli cilji vladnega gradiva, in

proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.

II.b Manjkajoče pravice porabe bodo zagotovljene s prerazporeditvijo:

Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.

II.c Načrtovana nadomestitev zmanjšanih prihodkov in povečanih odhodkov proračuna:

Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.

7.b Predstavitev ocene finančnih posledic pod 40.000 EUR:

(Samo če izberete NE pod točko 6.a.)

Kratka obrazložitev
8. Predstavitev sodelovanja javnosti:
Gradivo je bilo predhodno objavljeno na spletni strani predlagatelja:	DA/NE
9. Pri pripravi gradiva so bile upoštevane zahteve iz Resolucije o normativni dejavnosti:	DA/NE
10. Gradivo je uvrščeno v delovni program vlade:	DA/NE

Mag. Dejan Židan

Minister

Priloge:

Poročilo o delu ZGS za leto 2013

Finančno poročilo ZGS za leto 2013

Poročilo o doseženih ciljih in rezultatih ZGS za leto 2013

Finančni načrt ZGS za leto 2014

Program dela ZGS za leto 2014

Kadrovski načrt ZGS za leto 2014

Izvlečki zapisnikov Sveta Zavoda iz 9. redne seje in 11. korespondenčne seje

13

Dunajska cesta 22, 1000 Ljubljana	T: 01 478 9000

F: 01 478 9021

E: gp.mko@gov.si

www.mko.gov.si

Številka:

Gorazd Odar

2014-09-02

Eva Pucnik

Indea d.o.o.